Energija ionizacije
Portal "Hemija" Odjeljak posvećen isključivo hemiji Energija ionizacije ili ionizacijski potencijal je energija potrebna da se ukloni jedan elektron iz izolovanog gasovitog atoma u njegovom osnovnom stanju. Izražava se u kJ/mol, pa se ovako izražena odnosi na energiju potrebnu da se ukloni jedan elektron iz svakog atoma u jednom molu atoma nekog elementa. Generalno se energija ionizacije povećava s lijeva na desno i odozdo prema gore u periodnom sistemu elemenata. Više ionizacijske energije se odnose na sukcesivno uklanjanje elektrona. Npr. kod litija je za uklanjanje jednog elektrona potrebno 520 kJ/mol: Li (g) → Li+ (g) + e- Za uklanjanje sljedećeg elektrona je potrebno mnogo više energije (7297 kJ/mol) jer je teže ukloniti elektron iz stabilne popunjene 1s ljuske iz nastalog pozitivnog iona.